Serviciile oferite de cantina „Mihail Kogălniceanu” a Universității din București, indisponibile în următoarele două săptămâni

Începând de luni, 28 martie 2022, serviciile oferite de cantina „Mihail Kogălniceanu” a Universității din București vor deveni indisponibile pentru o perioadă de cel puțin două săptămâni.
Decizia de a suspenda activitatea cantinei „Mihail Kogălniceanu” a Universității din București are la bază lipsa materiei prime pentru prepararea produselor comercializate. 
Cu toate că aprovizionarea cantinei cu stocuri de materie primă neperisabilă a fost făcută în limita spațiilor de depozitare existente, reluarea cursurilor față în față a făcut ca aceste stocuri de alimente să se epuizeze foarte rapid.
Vă cerem scuze pentru neplăcerile create și vă asigurăm că Universitatea din București ia toate măsurile astfel încât situația cauzată de lipsa materiei prime pentru prepararea produselor comercializate în cadrul cantinei „Mihail Kogălniceanu” să se remedieze cât mai curând posibil.
Situată în campusul Facultății de Drept, în cadrul Căminului „Mihail Kogălniceanu”, cantina Universității din București oferă zilnic un meniu diversificat pentru aproximativ 1.000 de persoane. 



